Projektas


ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO REORGANIZUOTI ŠIAULIŲ MUNICIPALINĘ APLINKOS TYRIMŲ LABORATORIJĄ, PRIJUNGIANT JĄ PRIE ŠIAULIŲ MIESTO SAVIVALDYBĖS VISUOMENĖS SVEIKATOS BIURO

2024 m.                          Nr. T-
Šiauliai

Vadovaudamasi Lietuvos Respublikos civilinio kodekso 2.97 straipsnio 3 dalimi, 2.99 ir 2.101 straipsniais, Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos biudžetinių įstaigų įstatymo 5 straipsnio 3 dalies 5 punktu ir 24 straipsniu, Šiaulių miesto savivaldybės taryba nusprendžia:
. Pritarti, kad Šiaulių municipalinė aplinkos tyrimų laboratorija būtų reorganizuota ir prijungta prie Šiaulių miesto savivaldybės visuomenės sveikatos biuro.
. Nustatyti, kad:
. reorganizavimo tikslas – optimizuoti Šiaulių municipalinės aplinkos tyrimų laboratorijos veiklą, prijungiant prie Šiaulių miesto savivaldybės visuomenės sveikatos biuro, siekiant užtikrinti efektyvų ir racionalų Šiaulių miesto savivaldybės biudžeto lėšų panaudojimą;
. reorganizavimo būdas – Šiaulių municipalinės aplinkos tyrimų laboratorijos prijungimas prie Šiaulių miesto savivaldybės visuomenės sveikatos biuro;
. Šiaulių municipalinė aplinkos tyrimų laboratorija po reorganizavimo baigia veiklą kaip juridinis asmuo nuo jos išregistravimo iš Juridinių asmenų registro, bet ne vėliau kaip 2025 m. kovo 31 d.;
. po reorganizavimo veiklą tęsia Šiaulių miesto savivaldybės visuomenės sveikatos biuras ir jam pereina visos reorganizuotos Šiaulių municipalinės aplinkos tyrimų laboratorijos teisės ir pareigos;
. po reorganizavimo veiksianti biudžetinė įstaiga Šiaulių miesto savivaldybės visuomenės sveikatos biuras vykdo visuomenės sveikatos priežiūros paslaugų organizavimą ir teikimą fiziniams ir juridiniams asmenims savivaldybės teritorijoje, organizuoja, koordinuoja ir vykdo Šiaulių miesto aplinkos užterštumo tyrimus;
. po reorganizavimo veiksianti biudžetinė įstaiga Šiaulių miesto savivaldybės visuomenės sveikatos biuras atliks nuostatuose numatytas funkcijas.
. Įgalioti reorganizavime dalyvausiančių Šiaulių municipalinės aplinkos tyrimų laboratorijos vedėją ir Šiaulių miesto savivaldybės visuomenės sveikatos biuro direktorę parengti biudžetinės įstaigos reorganizavimo sąlygų aprašą ir įregistruoti jį teisės aktų nustatyta tvarka valstybės įmonės Registrų centro Šiaulių filiale.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.


Savivaldybės meras

